— 102 — 



ligner Bladenes paa Stængelen, idet de sidder i toradet Ordning 

 med temmelig lange Mellemrum (2—3 cm.), men Smaabladenes 

 Plader er (jfr. ogsaa p. 71) ikke vandrette; dels er hele Smaabladets 

 Plade stillet stejlt, enten opad eller nedad, og dels danner Pladernes 

 to Halvdele en Vinkel, idet de er ombøjede om Midtnerven. Ved 

 at saavel henholdsvis Bladene som Smaabladene er fjernede fra 

 hverandre ved betydelige Mellemrum, opnaas det, at de ikke dækker 

 og skygger over hverandre, og ved Pladernes stejle Stilling og Om- 

 bøjning om Midtnerven er der sørget, for, at de lodrette Solstraalers 

 Virkning svækkes, med andre Ord, vi finder her de samme Bestræ- 

 belser, som omtaltes ved den første Gruppe, men de er her reali- 

 serede paa en anden Maade. 



Af det anførte fremgaar det saaledes med Tydelighed, at 

 Bladenes Former hos Mangrovetræerne er i nøje Overensstemmelse 

 med Skuddenes Retning og Internodiernes Længde. Kun hos Arter 

 med langleddede Skud finder vi brede Blade, medens de kortleddede 

 Arter, hos hvilke de bladbærende Stængeldele er lodrette, alle har 

 smalle Blade. Endelig finder vi hos alle Arterne, at Bladpladernes 

 Retning afviger betydelig fra den horizontale, men iøvrigt er den 

 Maade, hvorpaa dette er opnaaet, meget forskellig hos de forskellige 

 Arter. 



III. Bladenes Alder. 



Jeg skal strax bemærke, at der her kun er Tale om Bladenes 

 relative Alder, d. v. s. om deres Alder i Forhold til Skudgenera- 

 tionerne, om den absolute Alder véd jeg intet, da jeg har savnet 

 Tid og Lejlighed til at undersøge denne. 



I den specielle Del er for hver Art angivet Resultatet af min 

 Undersøgelse af, hvor mange Skudgenerationer der samtidig er 

 fundne at bære udviklede assimilerende Blade. Denne Undersøgelse 

 er foretaget paa den Maade, at der af hver Art er undersøgt mindst 

 10 Exemplarer paa forskellige Voxesteder, især i Løbet af den sidste 

 Halvdel af Februar 1900; og for hvert Individ er det da optegnet, 



1) om de forskellige Grene i denne Henseende forholdt sig ens eller, 



2) hvis dette ikke var Tilfældet, da hvor mange Skudgenerationer 

 der paa hver af Træets forskellige Grene samtidig var bladbærende. 

 Resultatet heraf vil kunne sammenfattes under følgende: 



1) Alle de undersøgte Mangrovetræer er i strængeste Forstand 

 stedsegrønne, thi af de mange Hundrede Grene, som jeg i denne 

 Henseende har undersøgt, fandtes ikke een eneste, hvor ikke i alt 



